[{"text_idx": "#000000", "text": "Merepa\u0308evadJun 18, 20211 min read"}, {"text_idx": "#000001", "text": "Sail Tallinn pakub 50-le Tallinna noorele unikaalset vo\u0303imalust osaleda rahvusvahelisel purjeo\u0303pperega"}, {"text_idx": "#000002", "text": "Tallinna linn kuulutas ta\u0308na va\u0308lja konkursi, mis pakub 15\u201326-aastastele pealinna noortele vo\u0303imaluse saada osa elu suurimast seiklusest La\u0308a\u0308nemerel \u2013 purjetada suurte laevadega rahvusvahelisel purjeo\u0303pperegatil ametliku meeskonnaliikmena. Regatile saavad kandideerida ko\u0303ik Tallinna noored purjetamishuvilised, kusjuures eelnev purjetamiskogemus ei ole vajalik. Kokku avatakse regatile 50 kohta. Noorte osalemist purjeo\u0303ppel toetab Tallinna linn stipendiumiga."}, {"text_idx": "#000004", "text": "Tallinna abilinnapea Vadim Belobrovtsev so\u0303nas, et regatil purjetavad noored saavad osa suurest seiklusest, omandavad purjetamiskogemusi ning seda rahvusvahelises meeskonnas. \u201cRegati muudavad eriliseks Eestis harva na\u0308htavad suured ajaloolised purjelaevad ning meeskondade koosseis \u2013 va\u0308hemalt pooled meeskonna liikmetest on 15\u201326-aastased noored, kellest nii mo\u0303nigi teeb just sel vo\u0303istlusel oma elu esimest mereso\u0303itu,\u201d selgitas ta. Igal purjelaeval on pikaaegse kogemusega professionaalne meeskond, kes tagab noore purjetaja turvalisuse ja kvaliteetse purjeo\u0303ppeprogrammi."}, {"text_idx": "#000005", "text": "Purjeo\u0303ppel osalemiseks tuleb ko\u0303igil soovijatel ta\u0308ita ankeet veebilehel tallshipstallinn.ee. Tallinn pakub 50-le pealinna noorele vo\u0303imalust osaleda purjeo\u0303pperegatil soodustingimustel. See ta\u0308hendab, et tasuda tuleb vaid omaosalustasu 200 eurot ning u\u0308leja\u0308a\u0308nud kulud katab Tallinn."}, {"text_idx": "#000006", "text": "Purjeo\u0303ppele saavad kandideerida noored, kes on vo\u0303istluse toimumise ajal (9. juuli \u2013 18. juuli 2021) vanuses 15\u201326 aastat. Noored saavad valida kahe etapi vahel:"}, {"text_idx": "#000007", "text": "9. juuli \u2013 16. juuli Gdynia (Poola) \u2013 Tallinn18. juuli \u2013 23. juuli Tallinn \u2013 Klaipeda (Leedu)"}, {"text_idx": "#000008", "text": "9. juuli \u2013 16. juuli Gdynia (Poola) \u2013 Tallinn"}, {"text_idx": "#000009", "text": "18. juuli \u2013 23. juuli Tallinn \u2013 Klaipeda (Leedu)"}, {"text_idx": "#000010", "text": "Laevad, mille paradale noori oodatakse:"}, {"text_idx": "#000012", "text": "Regati laevastik koguneb u\u0308histardiks Tallinnas 16. juuliks, mil toimub ka Eesti suurim merepidu Sail Tallinn. 18. juulil antakse Naissaare la\u0308histelt Baltic Regatta ametlik avastart, kust laevastik seilab vo\u0303idu Klaipeda suunas, kuhu jo\u0303utakse 23. juuliks."}, {"text_idx": "#000014", "text": "FOTOD: Tallinna merepa\u0308evade teine pa\u0308ev oli ta\u0308is liikumist ja spordivo\u0303istlusi"}, {"text_idx": "#000015", "text": "FOTOD: Tallinna merepa\u0308evad avati uhke mereparaadiga"}]